《次洪内相菊亭》
宋代·裘万顷

诗仙种菊未多时，因菊名亭早有诗。
欲为寒花标晚节，故将新句寄东篱。
平生未省翻三峡，高处那能赞一辞。
便得从容侍公侧，回头已是十年迟。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。